En natt under stjernene med 4H

4. mai sover 4H-erer over hele landet ute under åpen himmel i anledning 4H-dagen. [Lokal 4H-klubb] er en av mange 4H-klubber som inviterer store og små i bygda til en hyggelig feiring ute i naturen og til å bli nærmere kjent med 4H.

----------------------------

I år inviterer 4H-klubben hele lokalsamfunnet til å tilbringe en natt under stjernene, hvor de vil utforske naturen, ha morsomme og lærerike aktiviteter og skape minner for livet.

- Vi synes det er stas å invitere bygda inn til vår arena der mestring, glede og felleskap står sentralt. Under åpen himmel er en flott anledning, for både våre medlemmer og lokalsamfunnet, til å samles og oppleve naturen. Vi vil inspirere barn og unge til å utforske og lære gjennom praktisk erfaring, samtidig som vi knytter sterke vennskapsbånd, sier klubbrådgiver i [Lokal 4H-klubb] [Navn] entusiastisk.

Alt du trenger å gjøre for å være med på Under åpen himmel er å ta med en sovepose, ei hengekøye, et telt eller det du ønsker å sove i. Husk å ta med mat, drikke og varme klær.

- 4H er en inkluderende organisasjon, og vi har plass til alle. Gjennom Under åpen himmel vil vi vise fram alt det morsomme vi gjør i klubben. Vi håper jo også at vi skal få flere medlemmer med i klubben vår, sier leder i klubben [Navn] [xx år], som gleder seg til å sove ute.

Om ikke alle kan delta på selve arrangementet til [Lokal 4H-klubb], kan de likevel være med og feire. Folk kan ligge på terrassen, på fjellet, på en strand eller i nærskogen, det er helt opp til dem. Det magiske er, at selv om én ligger i hengekøye i skogen og en annen telter på terrassen, ligger alle under samme stjernehimmel og kan oppleve både samhold og mestring.

**Om 4H Norge**

4H Norge er en landsomfattende, frivillig organisasjon som jobber for et samfunn der alle barn og unge opplever mestring og tilhørighet. Organisasjonen har over 10 000 medlemmer fordelt på ca. 450 klubber over hele landet. Medlemsalderen er 10-26 år. Mottoet er å lære ved å gjøre. I 4H er det medlemmene som bestemmer.

**Kontaktinformasjon**

For mer informasjon, vennligst kontakt [Kontaktperson] på [kontaktinformasjon] eller besøk [nettside].